Līguma par Eiropas Savienības darbību 187. un 188. pants. Eiropas Parlamenta un Padomes 2006. gada 18. decembra Lēmums 1982/2006/EK par Eiropas Savienības Septīto pamatprogram-mu pētniecībai, tehnoloģiju attīstībai un demonstrējumu pasākumiem paredz Savienības ieguldījumu, lai izveidotu ilgtermiņa valsts un privātu partnerību kopīgu tehnoloģiju ierosmju veidā, kuras var īstenot ar kopuzņēmumu starpniecību LESD 187. panta nozīmē.

Mērķi: a) kopuzņēmums “Clean Sky” veicina Septītās pamatprogrammas, un jo īpaši īpašās programmas “Sadarbība” 7. tēmas “Transports” (tostarp aeronautiku), īstenošanu; b) paātrināt ekoloģiski tīru aviotransporta tehnoloģiju izstrādi, apstiprināšanu un demonstrējumu Eiropas Savienībā, lai tās varētu iespējami drīz izmantot; c) nodrošināt, ka Eiropā aviotransporta nozarē tiek veikti saskaņoti pētniecības pasākumi ar mērķi panākt uzlabojumus vides jomā; d) radīt novatoriskas aviotransporta sistēmas, kuru pamatā būtu progresīvas tehnoloģijas un pilna mēroga demonstrācijas ierīces, ar mērķi mazināt aviotransporta ietekmi uz vidi, ievērojami samazinot trokšņa un gāzu emisijas un optimizējot gaisakuģu degvielas patēriņu; e) paātrināt jaunu zināšanu un jauninājumu radīšanu un pārņemt pētniecības rezultātus, lai apliecinātu attiecīgās tehnoloģijas un pilnībā integrētu sistēmas atbilstīgā darba vidē, tādējādi stiprinot nozares konkurētspēju.

Uzdevumi: a) apvienot vairākus ITD, īpašu uzmanību pievēršot novatoriskām tehnoloģijām un pilna mēroga demonstrācijas ierīču attīstībai; b) ITD pasākumus vērst uz galvenajiem plānotajiem rezultātiem, kas var palīdzēt sasniegt Eiropas vides un konkurētspējas mērķus; c) pilnveidot tehnoloģiju pārbaudes procesu, lai konstatētu un likvidētu šķēršļus turpmākai izplatīšanai tirgū; d) apkopot lietotāju prasības, lai investīcijas pētniecībā un attīstībā novirzītu praktiski izmantojamiem un tirgū pieprasītiem risinājumiem; e) attiecīgā gadījumā īstenot vajadzīgos pētniecības un attīstības pasākumus, sniedzot dotācijas pēc uzaicinājumiem iesniegt priekšlikumus; f) piešķirt dotācijas, lai atbalstītu dalībnieku un citu uzaicinājumā iesniegt priekšlikumus izvēlētu personu pētniecību saskaņā ar atklātiem kritērijiem, par kuriem Valdē panākta vienošanās; g) publicēt informāciju par projektiem, norādot saņēmēja nosaukumu un kopuzņēmuma “Clean Sky” katram saņēmējam piešķirtā finanšu ieguldījuma summu; h) nodrošināt pakalpojumu un piegādes līgumu slēgšanu, attiecīgā gadījumā organizējot uzaicinājumus piedalīties konkursā; i) mobilizēt vajadzīgos publiskā un privātā sektora līdzekļus; j) iesaistīties valstu un starptautiskos pasākumos kopuzņēmuma tehniskajā jomā, jo īpaši kopuzņēmuma SESAR pasākumos; k) periodiski sanāksmēs sniegt informāciju iesaistīto valstu pārstāvju grupai un iesaistīt ACARE; l) informēt tiesību subjektus, kas noslēguši dotāciju nolīgumu ar kopuzņēmumu “Clean Sky”, par iespējām saņemt aizņēmumu no Eiropas Investīciju bankas, jo īpaši par Riska dalīšanas finanšu mehānismu, kas izveidots saskaņā ar Septīto pamatprogrammu; m) veicināt mazu un vidēju uzņēmumu iesaisti savos pasākumos saskaņā ar Septīto pamatprogrammu pētniecībai; šajā sakarā kopuzņēmums “Clean Sky” saskaņā ar Septīto pamatprogrammu nosaka atbilstīgus kvantitatīvus mērķus; n) izveidot ciešu sadarbību un nodrošināt koordināciju ar attiecīgiem Eiropas (jo īpaši – pamatprogrammas), valstu un starpvalstu pasākumiem.

1. Valde Valde ir kopuzņēmuma “Clean Sky” pārvaldes struktūra. 2. ITD vadības komitejas Valde katram no sešiem ITD izveido ITD vadības komiteju. Izveido šādus ITD: a) “viedie” fiksēto spārnu gaisakuģi; b) videi nekaitīgi reģionālie gaisakuģi; c) videi nekaitīgi rotējošu spārnu gaisakuģi; d) videi nekaitīgas ekspluatācijas sistēmas; e) videi nekaitīgi un ilgtspējīgi dzinēji; f) ekodizains. 3. Iesaistīto valstu pārstāvju grupa Iesaistīto valstu pārstāvju grupā ir pa vienam pārstāvim no katras dalībvalsts un no katras pamatprogrammas asociētās valsts. Tā ievēl priekšsēdētāju no tās locekļu vidus. 4. Vispārējais forums Vispārējais forums ir kopuzņēmuma “Clean Sky” padomdevēja struktūra. Vispārējā foruma sastāvā ir viens pārstāvis no a) katra kopuzņēmuma “Clean Sky” dalībnieka; b) katra partnera. 5. Izpilddirektors Izpilddirektors ir atbildīgs par kopuzņēmuma pārvaldību ikdienā un ir tā likumīgais pārstāvis. Viņš ir atbildīgs Valdes priekšā. 6. Ārējā revīzija Eiropas Revīzijas palāta 7. Budžeta izpildes apstiprinātājiestāde Eiropas Parlaments pēc Padomes ieteikuma

Budžets 95,23 miljoni EUR, no tiem 91 miljons EUR finansēts no ES budžeta; paredzēts 3,39 miljonu EUR ieguldījums naudā un 91,84 miljonu EUR ieguldījums natūrā no privātā sektora nozares dalībniekiem. Darbinieku skaits 2009. gada 31. decembrī 18 amata vietas štatu sarakstā, no tām 2009. gada 31. decembrī 10 aizņemtas (tostarp viena līgumdarbinieka amata vieta). Kopējais darbinieku skaits: 10 Norīkoti šādu pienākumu izpildei: — pamatdarbībām: 2 — administrācijā un palīgdarbos: 4 — dažādiem uzdevumiem: 4